 Cinismul fara margini al unui securist care si-a reintalnit victima torturata in decembrie 1989 ''Imi amintesc cum te-au pus pe masa si te-au tocat pana ai lesinat!'' Ads Actualitate Politic Business Sport Life Show Login Arhiva Stiri Revolutie Cinismul fara margini al unui securist care si-a reintalnit victima torturata in decembrie 1989 "Imi amintesc cum te-au pus pe masa si te-au tocat pana ai lesinat!" Autor: Laurentiu Sirbu Marti, 15 Decembrie 2020, ora 10:57 19995 citiri In momentul in care timisorenii au iesit in strada, pe 15 decembrie 1989, protagonistii "Revolutiei esuate" de la Iasi erau beciurile Securitatii si batuti de ofiterii politiei politice Unul dintre initiatorii revoltei a povestit cum si-a reintalnit tortionarii peste cativa ani Istoricul Madalin Hodor publica marturia extinsa a inginerului Vasile Vicol, unul dintre organizatorii revoltei anti-comuniste esuate la Iasi Acesta povesteste ca a fost batut crunt timp de mai multe zile Totul a culminat cu emiterea unui mandat de arestare , pe 18 decembrie, de catre un magistrat militar Partea a doua a marturiei lui Vasile Vicol "Am fost preluat de un militian in uniforma care m-a pus sa ma dezbrac Hainele si obiectele din buzunare au fost puse intr-un sertar metalic, unde am observat ca existau si obiectele luate cand a inceput ancheta (sireturile, cureaua, snurul de la haina) Mi-a dat un costum - pantalon si jacheta - de detinut; nu erau vargate, erau o combinatie de kaki cu gri, cu nasturi lipsa, care miroseau urat Militianul m-a dus intr-o incapere, mi-a spus sa iau loc la o masa, a stat cu mine, iar cineva mi-a adus un castron cu fasole fiarta si o bucata de mamaliga Militianul m-a condus apoi pe un coridor unde erau usi cu gratii pe ambele parti A deschis o usa si m-a bagat in celula In celula era un barbat care era intors cu fata la perete (cu spatele spre usa) Militianul mi-a spus sa stau tot cu spatele, langa celalalt Apoi ne-a spus sa ne intoarcem cu fata spre el Mi-a spus ca eu sunt numarul 47 Mi s-a dat un castron, o lingura si o cana, toate din plastic Am ramas incuiat impreuna cu colegul pe care il chema Nicu Mi-a spus ca este arestat pentru furt de carne de la Combinatul Tomesti Ads In celula erau doua paturi suprapuse, o galeata in care urinam, o cana cu apa Sus, aproape de tavan, un geam mic Nicu m-a informat ca desteptarea este la 5 si stingerea la 22, m-a invatat cum se face patul dimineata si cum sa urinez noaptea in galeata fara sa fac zgomot (pe peretele galetii!) In intervalul 5-22 nu aveai voie sa stai pe pat Toata ziua te plimbai prin celula Din cand in cand se deschidea vizorul usii si apareau doi ochi care ne urmareau Nicu m-a mai informat si asupra altor lucruri care trebuiau stiute si respectate: cand se deschidea usa detinutii trebuiau sa stea cu spatele spre usa si sa se intoarca doar cu permisiune In fiecare dimineata intrau doi militieni in celula sa ne vada si eram intrebati daca avem ceva de raportat Eu eram mereu chemat prin birouri sa scriu declaratii Nicu ma intreba de ce ma scot atat de des din celula, iar eu i-am spus ca s-a intamplat un accident grav la locul unde lucrez si pentru asta m-au arestat Mi-a observat mainile si mi-a spus ca si pe el l-au torturat Mi-a spus si ceva de genul spanzurat de mainile legate la spate si tinut asa mult timp (a spus si cum se numeste "figura" dar nu am retinut denumirea) Ads "Nu-mi mai e frica de dvs" In prima noapte in celula am fost trezit dintr-un somn foarte greu, am fost scos din celula dupa ce m-am imbracat, si insotit de principalele cunostinte - Matei, Frumosu', Ionescu si altii - am traversat curtea cladirii In timp ce mergeam prin curte, s-a apropiat Frumosu', a ridicat mana sa ma loveasca si s-a oprit (gest pe care il facea mereu cand urma o bataie ) Eu fiind obisnuit cu atatea batai, m-am uitat la el si i-am spus: "Nu-mi mai e frica de dvs " Mi-a pus o mana pe umar zicandu-mi: "Lasa, ai sa vezi tu, o sa iasa treaba buna! " Ajunsi la destinatie - probabil intr-o sala de sedinte sau altundeva (mai erau si alte persoane) - colonelul Ionescu s-a uitat la mine si mi-a spus: "Vicole, ai t-o!" - a folosit un termen de jargon de puscarie pe care nu l-am inteles, dar era ceva de genul "ti s-a infundat" Colonelul Ciurlau m-a intrebat: "In ce alte orase din tara trebuiau sa fie manifestatii?" Eu am inceput: " Timisoara , Bucuresti, Brasov, Arad" si alte orase principale Eu nu stiam ce se intampla la Timisoara dar l-am pus cap de lista ca oras doar pentru ca mai fusesem pe acolo in interes de serviciu, imi placea cum arata orasul si poate pentru faptul ca acolo mai gaseai cate ceva la comerciantii sarbi de pe strada: pasta de barbierit, creioane mecanice cu mina etc Pentru mine Timisoara reprezenta vestul! Ads Intr-o zi am fost scos din celula si dus intr-un birou unde ma astepta un domn M-a invitat sa iau loc si mi-a pus pe masa un teanc de fotografii Mi-a cerut sa le privesc si sa le aleg pe cele in care recunosc persoane Am mai cunoscut pe ici pe colo cate o persoana - de exemplu un domn profesor de la Politehnica Fotografiile erau facute (dupa decor) in Piata Unirii M-am oprit doar la una singura in care era fiul meu care lucra la Facultatea de Informatica, ca asistent I-am spus domnului respectiv ca este baiatul meu si ca nu are nici un amestec cu evenimentele din Piata Unirii Aproape zilnic eram mutat in alta celula Deschidea militianul vizorul si spunea: "47, ia-ti toate lucrurile - cana, castronul si lingura - si vino spre usa " Noii colocatari erau cercetati pentru diverse delicte: furt calificat, delapidare etc (asa spuneau ei) Intr-o zi m-au dus intr-un studio foto, mi-au pus un numar pe piept si mi-au facut fotografii, fata si profil Era joi, 21 decembrie Din acel moment nu mi-au mai cerut sa scriu declaratii si nici nu m-au mai batut! noul meu coleg de celula (si ultimul) era un baiat foarte istet, foarte comunicativ, vorbea mai tot timpul si stia multe din tainele unei detentii Mi-a spus ca vineri, 22 decembrie, e o zi mai speciala, este zi de vizita pentru cei arestati si o sa-l viziteze sotia Tot el imi "traducea" orice zgomot care se auzea de afara prin geamul de aerisire, dar prin care nu se putea privi Astfel ma anunta cand pleca si cand venea masina cu mancare de la inchisoarea din Iasi, imi spunea cat e ora pentru ca se auzea sirena de la Penicilina etc In dimineata zilei de 22 decembrie a primit pachet cu alimente In timp ce mancam cu el slanina cu paine, a tras cu urechea si a spus ca afara se aud prea multe zgomote, ca ceva se intampla; vin si pleaca multe masini, se aud multe voci S-a catarat pe patul de sus si statea atent cu urechea spre geamul de la aerisire Mi-a spus: "Ai auzit ce-a spus unul? Tovarase colonel, nu-i mai putem opri nici cu tancurile!" M-a cuprins o bucurie fara margini! S-a intamplat ceea ce mi-am dorit atat de mult! Voi fi liber! Ads "Sunt liber, da?" Dupa un timp, poate vreo ora, s-a deschis usa celulei si militianul mi-a spus: "47, vino spre usa!" Eu m-am dus sa-mi iau lingura, castronul si cana, dar el m-a oprit: "Nu, lasa-le, nu-i nevoie!" Am plecat insotit de militian la locul unde ma dezbracasem in urma cu cateva zile Mi-a scos hainele din sertar mi-a spus sa le imbrac repede si m-a condus afara Pe scari l-am intrebat: "Sunt liber, da?" El mi-a zambit si mi-a raspuns afirmativ In trecere prin curte am vazut militari echipati ca de razboi aveau casti de otel, iar unul statea langa gard, pe burta, in spatele unei mitraliere Am iesit in strada si, cu sireturile si cureaua in buzunar, am inceput sa alerg dinspre Sararie spre Copou Masinile care treceau claxonau, toata lumea era grabita, pe langa gardul gradinii Copou treceau echipe formate dintr-un militian si doi membri di n garzile patriotice Eram foarte bucuros M-am oprit in dreptul unei doamne si am intrebat-o ce se intampla Ea m-a ocolit si nu mi-a raspuns S-a uitat doar la mine Am alergat pana la Universitate Aici tocmai sosea un tramvai din deal, iar un tanar a aruncat sub rotile tramvaiului un tablou - un tablou inramat in sticla a lui Ceausescu! M-am inghesuit in tramvai si am mers doar o statie (pana la Fundatie) Dinspre Bd Independentei venea o coloana de manifestanti cu steaguri tricolore gaurite, asa cu mi-am imaginat eu! O femeie flutura un steag strigand: "Asasinii, au ucis copiii!" Am intrat in coloana de pe Lapusneanu, apoi m-am desprins si, prin Piata Unirii, am intrat pe Stefan cel Mare Ads Toata lumea se indrepta spre Prefectura (Casa Patrata) Cand am ajuns in C Negri, am intrat intr-o cabina telefonica Voiam sa-i linistesc pe cei de-acasa: sunt liber! Din cabina telefonica priveam spre Casa Patrata - de la etaj zburau pe geam "operele"! Toata lumea scanda! Unul traversa cu un covor rulat in spate, altul cara un televizor Erau furate din Casa Patrata! In dreptul Casei Cartii am vazut o masina care mergea incet printre oameni In masina erau un sofer si un calugar Le-am facut semn, au oprit si le-am spus ca vreau sa merg la Mitropolie In masina i-am spus calugarului ca vreau sa cer permisiunea sa trag clopotele Eu aveam in minte ceea ce-mi propusesem in 14 decembrie La biserica catolica (dintre Mitropolie si Trei Ierarhi) se trageau clopotele Calugarul m-a condus la o persoana, a aratat spre mine si a spus: "un membru din garda de revolutionari solicita sa se traga clopotele " Au inceput sa sune clopotele Eu eram, fericit: "misiune" indeplinita! Balconul de la Prefectura era plin cu diverse persoane, printre care si ofiteri din armata Unul tipa la microfon ca apa este otravita, altul - ca ne omoara teroristii, altul - ca armata e cu noi In multimea din fata balconului, in strada, erau multi oameni veniti din Zona Industriala, direct de la intreprinderi Cineva cunoscut, care stia ca am fost arestat, m-a imbratisat si mi-a spus sa ma duc la balcon sa iau cuvantul Nu m-am dus Am plecat acasa Am ajuns bucuros, batut si obosit In afara de palme - brate si talpi, era invinetit tot spatele! Am sarbatorit Craciunul si Anul Nou Am castigat pariul cu fiica mea! Ceausescu nu a mai vorbit poporului! Dar pariul - tot eu l-am platit Apoi m-am simtit din ce in ce mai rau Am fost internat in spital cu hepatita Sotia mi-a comunicat ca a fost si ea anchetata, adusa la Securitate A fost ridicata si ea pe 14 decembrie Trei zile si doua nopti a fost pusa sa dea declaratii Mutata si ea prin birouri, m-a vazut cum aratam batut In timp ce statea intr-o camera si dadea declaratii s-a deschis usa si a fost "uitata" un timp deschisa Probabil ca a fost o inscenare pentru ca, vazandu-ma, sa o impresioneze si sa coopereze In timpul anchetei i-au spus ca Vicol este un visator care va sta multi ani in puscarie Au fost anchetati socrii, fratii mei de la tara, cumnatii Anchetarea lor s-a rezumat la cate o declaratie in care li se cerea sa spuna ce stiu despre mine, cand m-au vazut ultima data, ce am vorbit cu ei, daca au observat ceva deosebit la mine Epilog (si raspuns la unele dintre intrebarile voastre de ieri) In primavara anului 1992 aveam o treaba la tribunal Cand urcam scarile, in fata mea, domnul procuror militar Constantin Crasmaru cobora Nu era imbracat civil, cum il vazusem in decembrie '89, era intr-un costum-uniforma de magistrat militar Ne-am privit unul pe altul si ne-am vazut fiecare de drum Mi-am spus: "Oare ma mai cunoaste?" La urma urmei, nu s-a purtat urat cand mi-a adus la cunostinta ca sunt arestat a spus doar ca o sa dau de dracu' si a plecat Doar nu era sa ma felicite pentru "propaganda impotriva oranduirii socialiste" (cum suna infractiunea scrisa pe mandatul de arestare) Intr-o zi din vara anului 1993, dupa ce primisem niste bani de la ghiseul CEC din Podu Ros - pe-atunci nu erau carduri - ma indreptam spre iesire cand a aparut in fata mea un domn cu ochelari, m-a tamponat usor si, zambind, m-a intrebat: "Ce mai face domnul inginer?" M-am uitat la el, parca il cunosteam de undeva, dar nu mi-a venit in minte nici un nume M-am uitat la el si intreb amabil: "Dar tu cine esti, ca de cand nu ne-am vazut, am si uitat cum te cheama? " El mi-a raspuns: "Matei!" "Matei si mai cum?" il intreb "Matei si atat!" Am ramas uluit! L-am recunoscut pe maiorul Constantin Matei , cel care a condus ancheta in 1989 Eu nu am scos nici o vorba El m-a tras spre un loc nu foarte aglomerat si mi-a spus: "Domnule inginer, cand imi amintesc de atunci in decembrie '89 ce treaba urata! Dar ce puteam face? Toata lumea ne presa, toti erau cu ochii pe noi, din toate partile! Asa erau vremurile Imi amintesc cum te-au pus pe masa si te-au tocat pana ai lesinat! " Eu nu am spus nimic, iar el a continuat: "Magarul ala de Adi Cristi se ia mereu de mine in presa, dar nu-i nimic adevarat ce scrie despre mine!" M-am indreptat spre iesire fara sa scot nici un cuvant Aflam acum de ce am avut in decembrie spatele negru-vanat! Lesinasem in timpul bataii si aceasta amintire s-a sters din memorie " Asa s-au sters multe din memoria noastra Si pe noi nici macar nu au fost nevoiti sa ne bata Nota: Maiorul Matei Constantin, din Serviciul Cercetari Penale al Securitatii Iasi a fost trecut in rezerva in ianuarie 1990 cu gradul de locotenent-colonel A decedat in anul 2004 Colonelul Ciurlau Constantin, seful Securitatii Iasi, a fost trecut in rezerva in ianuarie 1990 In urma verificarilor CNSAS a fost publicat in MO nr 633/27 07 2006 ca "agent al politiei politice" A participat, intre multe altele, la instrumentrea dosarelor de urmarire ale lui Dorin Tudoran, Alexandru Zub etc Nu am date referitoare la un eventual deces Procurorul militar Crasmaru a fost promovat la Tribunalul Militar Iasi In anul 2006 se regaseste pe o lista publicata initial de ziarul Ziua cu magistrati care au urmat cursuri de perfectionare la Scoala de la Gradistea apartinand Securitatii Nu am gasit alte date despre cariera sa ulterioara Nici un procuror care a instrumentat "Dosarul Revolutiei" nu i-a intrebat niciodata nimic SPM nu considera nici astazi ca evenimentele de la Iasi din 14-22 decembrie merita o ancheta Prima parte a marturiei lui Vasile Vicol poate fi citita aici Inalta Curte respinge definitiv trei actiuni disciplinare deschise de Inspectia Judiciara impotriva a sase procurori celebri Adevarata miza a primei runde de consultari de la Cotroceni "Presedintelui ii convine aceasta situatie" Ads Scrie pe Ziare Com Citeste si: Cele mai importante asociații ale magistraților resping invitația la dialog a ministrului Cătălin Predoiu „O astfel de întâlnire este cu totul inutilă Actualul ministru nu împărtășește valori comune cu noi” Asociaţia Forumul Judecătorilor din România, Asociația Mișcarea pentru Apărarea Statutului Procurorilor și Asociația Inițiativa pentru Justiție au declinat duminică, 12 decembrie, Iohannis vorbește despre „anomalii generate de SIIJ” la ședința de bilanț a CSM „Pandemia şi schimbările din mediul politic autohton au frânat reformele” VIDEO Preşedintele Klaus Iohannis a declarat marţi, 7 decembrie, la şedinţa de bilanţ a CSM, că "anomalii" precum cele generate de Secţia pentru Investigarea Infracţiunilor din Justiţie trebuie # Revolutia 1989 , # madalin Hodor CNSAS , # Securitatea , # justitie Romania Ne puteți urmări și pe pagina noastră de Facebook sau pe Google News Sursa: Ziare com Comentarii SidneyCratier Click pentru a vedea sistemul de punctaj "> rank 1 OK, și? Să ne cutrrremoouuRRĂMmmmm dă oroare și durere? Sau ce vrei de fapt, moșșullanne? Vezi tot oetzi Click pentru a vedea sistemul de punctaj "> rank 5 Erie, e clar in Timisoara a fost revolutie clar si cati au murit ce trist dar ilici si compania securisto-comunista cu agentii sovietici, militaru etc au confiscat Vezi tot Vezi toate comentariile (9) Adauga comentariu Parteneri Ziare Com DigiSport ro Suma ametitoare pe care ar fi pariat-o Anamaria Prodan pe victoria lui Lewis Hamilton Digi24 ro Coreea de Nord si Coreea de Sud, de acord sa incheie razboiul dintre ele Cele doua tari sunt in conflict de peste 70 de ani DigiSport ro Lacrimi de fericire Ea este femeia din spatele noului campion mondial din Formula 1, Max Verstappen Ads Top stiri din Actualitate Coronavirus România Prima zi cu mai puțin de 500 de cazuri în ultimele 4 luni Procurorii au început urmărirea penală in rem pentru purtare abuzivă în cazul copilului de 13 ani împuşcat din greşeală de un poliţist VIDEO Joe Biden a declarat stare de dezastru major în Kentucky după tornadele devastatoare VIDEO Șofer, prins băut la volan într-o mașină peticită și fără cauciucuri Cum a explicat bărbatul situația ciudată polițiștilor Un an de la inaugurarea trenului dintre București și Aeroportul Otopeni Ce a fost bun și ce probleme mai sunt de rezolvat Incident grav în Marea Baltică O navă daneză și una britanică s-au ciocnit Toate stirile din Actualitate Ads Ads Urmărește-ne pe: explozie cluj accident Bucuresti teste saliva Tulpina Omicron Viitorul Europei restrictii Loteria vaccinarii Marian Neacsu Laura Vicol Mihai Sora Sorin Grindeanu Nicolae Ciuca Dacian Ciolos Colin Powell Ludovic Orban Klaus Iohannis Liviu Dragnea Viorica Dancila Raluca Turcan Clotilde Armand Florin Citu Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 